Lav et referat af nedenstående tekst:

Tekst:
Det var et slaraffenland for blomsterelskere i Aalborg Storcenter søndag i anledning af mors dag. - Jeg synes, min mor fortjener at få at vide, at hun bliver sat pris på. Det får hun ikke så tit at vide, synes jeg - i hvert fald ikke nok, fortæller Olivia Lemke-Gehlert, der var en af dem, der havde lagt vejen forbi. Centret havde indkøbt 25.000 blomster i anledning af dagen, og alle der havde lyst kunne komme forbi og lave en buket til sin mor. Det tilbud benyttede flere sig af, herunder Olivia Lemke-Gehlert. - Jeg vækkede hende i morges og sagde: "mor, kom nu tager vi afsted. Nu skal du fejres". Og hun går herude og vælger en gave lige nu, så det er super fedt, og så er der helt vildt mange pæne blomster, forklarer Olivia LEmke-Gehlert. En sjovere gave Kira Bisgård Holm fra Aars havde også taget turen til storcentret med sin mor. - Det er bare lidt sjovere at få lov til at lave noget selv i forhold til at købe, for så kan man selv vælge, hvad det skal være, fortæller hun. Hvordan er det at få en gave, som dine børn selv har lavet? - Jamen, det er da ikke så værst, og jeg synes faktisk, de har været ret gode til det, så måske der er en fremtidig blomsterbinder i dem, fortæller Michelle Grønkjær, der er mor til Kira. - Det betyder meget mere for mig, end hvis det kom fra en blomsterbutik, at min søn selv har været med til at bestemme, hvilke blomster der er flotte, og hvad jeg måske ville blive glad for, bakker Stinne Jensen op. Se hele inslaget herunder: Vil gerne gøre noget ekstra I centret kan de tydeligt mærke, at folk gerne vil gøre noget ekstra ud af dagen. - Normalt er solskinsvejr ikke center-vejr, men i dag har vi faktisk næsten 30 procent flere kunder i centret i forhold til samme dag sidste år, så det er rigtig flot, fortæller Niels Adolfsen, der er centermanager i Aalborg Storcenter. Og både centermanager og kunder er enige - mødre skal hyldes. - Mors dag er jo en fantastisk dag med masser af kærlighed, og den vil vi rigtig gerne være en del af. Så det her er vores måde at hylde mødre på, fortæller centerlederen. - Det er vigtigt, at man viser sine forældre, at man er glad for, at de er her og støtter en i de ting man gør. Også fordi kærligheden går begge veje, og det skal vises, fortæller Olivia Lemke-Gehlert, der afleverede en selvlavet buket til sin mor. Derfor er blomster en god ide Netop blomster, som mange tyer til på mors dag, er faktisk en god ide ifølge Ashley Brerton, der er ekspert i adfærdsdesign hos Brave. Dog kan buketten i sig selv være mindre værd, selvom den koster mere. Her er ekspertens trick, at man gør mere ud i 'fangsten' end selve gaven eller buketten. -	Man kan tænke, at man lige skal løbe ned på tankstationen og købe en buket til mor, for det er jo bedre end ingenting. Men det, der måske er endnu mere vigtigt, er, at fortælle, hvordan man fik fat i buketten. Det handler mere om vejen dertil end selve buketten, forklarer han og tilføjer. -	Har du plukket en buket ved søen og har fået våde sokker, så skaber det mere glæde i hjernen, end hvis modtageren får en buket uden forklaring, for så har du ’ofret’ dig for det og viser derfor, hvor meget hun betyder, afslutter Ashley Bereton. Se ekspertens eksempel herunder: 1500 blomster afsted Hos Nordens Florist i Aabybro var der søndag pakket 1500 buketter til Mors dag, mens flere andre blomsterbutikker i det nordjyske også kunne melde udsolgt allerede imorges.

Referat:
Aalborg Storcenter havde indkøbt 25.000 blomster i anledning af mors dag.